**МОДЕЛ УГОВОРА О ЈАВНОЈ НАБАВЦИ УСЛУГЕ**

**ДНЕВНИ БОРАВАК ЗА ДЕЦУ И МЛАДЕ СА СМЕТЊАМА У РАЗВОЈУ И ЗА ОДРАСЛЕ СА СМЕТЊАМА У РАЗВОЈУ**

Закључен дана 2025. године између уговорних страна:

1. Општинска управа општине Врњачка Бања, ул. Крушевачка 17, 36210 Врњачка Бања, ПИБ: 100917981, матични број: 07175981, број рачуна: 840-75640-91 код Управе за трезор Краљево, Филијала Врњачка Бања коју заступа Начелник Општинске управе, Славиша Пауновић (у даљемтексту: Наручилац)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из\_\_\_\_\_\_\_\_\_\_\_\_\_\_\_\_ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_ПИБ:\_\_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_, текући рачун:\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Пружалац услуге).
3. ОПШТЕ ОДРЕДБЕ:

**Члан 1.**

Уговорне стране констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 – у даљем тексту: Закон), спровео отворени поступак јавне набавке за набавку услуге - дневни боравак за децу и младе са сметњама у развоју и за одрасле са сметњама у развоју, ЈН 1/25;

- да је Пружалац услуге доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач), и која чини саставни део овог уговора;

- да је Наручилац у складу са чланом 146. став 1. Закона, на основу Понуде Пружаoцa услуге и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Пружaoцa услуге за услугу - дневни боравак за децу и младе са сметњама у развоју и за одрасле са сметњама у развоју.

1. ПРЕДМЕТ УГОВОРА:

**Члан 2.**

Уговорне стране су се споразумеле да је предмет уговора пружање услуге - дневни боравак за децу и младе са сметњама у развоју и за одрасле са сметњама у развоју на дневном нивоу до 15 корисника, а која услуга ће се пружати од стране \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ у \_\_\_\_\_\_\_\_\_\_\_\_\_\_\_\_\_\_\_\_\_\_\_ у Врњачкој Бањи, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Услугу дневног боравка \_\_\_\_\_\_\_\_\_\_\_\_\_\_\_\_\_\_\_\_\_ пружаће деци, младима и одраслим лицима са сметњама у развоју, старости од 6 година па до навршених 65 година живота, и то континуирано сваког радног дана од 08-16 часова, или једном или више пута у току недеље, у обиму предвиђеном индивидуалним планом подршке.

Услуга дневног боравка обухватa:

- исхрану, бригу о хигијени, едукативни рад, оспособљавање за рад и радне активности, стицање основних животних навика и вештина,

-организовање културно – забавне и спортско рекреативне активности у складу са способностима, склоностима и испољеним интересовањима корисника,

- пружање подршке појединцима и породици у циљу побољшања, односно очувања квалитета живота, отклањања и ублажавања ризика од неповољних животних околности и стварање могућности за самостални живот у друштву,

- реализовање групно – радионичарског рада и индивидуалног рада у складу са индивидуалним плановима подршке.

Активности пружаоца услуге подразумевају следеће:

-групни рад који реализују стручни сарадници (спортске активности, радионице са корисницима, психосоцијалне радионице са родитељима-старатељима),

-индивидуални рад (индивидуални рад са корисницима који је у складу са претходно утврђеним индивидуалним плановима подршке, и индивидуални рад са родитељима-старатељима),

-бригу о хигијени и безбедности корисника, помоћ приликом исхране и одласка у тоалет,

-превоз корисника, одлазак на излете, забавне и спортске манифестације,

а у складу са Правилником о реализацији услуге дневни боравак за децу и младе са сметњама у развоју и за одрасла лица са сметњама у развоју („Сл.лист општине Врњачка Бања“, бр. 5/2015), у ком смислу ће се пријем корисника услуге вршити по упуту или решењу Центра за социјални рад.

1. ЦЕНА И УСЛОВИ ПЛАЋАЊА

**Члан 3.**

Уговорена цена за услугу дневног боравка за децу и младе са сметњама у развоју и за одрасле са сметњама у развоју за једног корисника услуге по дану коришћења дневног боравка (за период од 8 сати дневног коришћења услуге) износи \_\_\_\_\_\_\_\_\_ динара без ПДВ-а, односно \_\_\_\_\_\_\_\_\_ динара са обрачунатим ПДВ-ом, односно по сату коришћења дневног боравка износи \_\_\_\_\_\_\_\_\_ динара без ПДВ-а, тј. \_\_\_\_\_\_\_\_\_\_ динара са обрачунатим ПДВ-ом.

Укупно уговорена вредност за период пружања услуга износи: \_\_\_\_\_\_\_\_\_\_\_\_\_\_ динара (уписује понуђач), у складу са Обрасцем структуре цене који чини саставни део овог уговора.

**Члан 4.**

Пружалац услуга испоставља Наручиоцу електронску фактуру у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236 и Правилником о електронском фактурисању („Службени гласник РС“, бр. 47/2023 и 116/23), која треба да садржи битне елементе из уговора. Уз електронску фактуру Пружалац услуга је у обавези да достави доказ - Извештај о извршењу услуге, верификован од лица које ће вршити надзор над спровођењем пружања услуге, за месец на који се односи рачун, из ког се недвосмислено може утврдити да је уговорена услуга извршена. Извештај, као и остала пратећа документација, која је верификована, односно оверена од стране овлашћених лица уговарача, представљају прилог електронске фактуре.

Приликом испостављања електронске фактуре Пружалац услуга ће уписати и ЈБКЈС 08083 за Општинску управу општине Врњачка Бања.

Наручилац се обавезује да плаћање извршених услуга врши у року до 45 (четрдесетпет дана) од дана пријема електронске фактуре са пратећом документацијом, у складу са Законом о роковима измирења новчаних обавеза у комерцијалним трансакцијама („Сл. гласник РС“, бр. 119/2012-9, 68/2015-16, 113/2017-230, 91/2019-76, 44/2021-4 (др. закон), 44/2021-8, 130/2021-3, 138/2022-284).

Наручилац је овлашћен да приговори на електронску фактуру у року од 15 дана од пријема у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236). У супротном ће се сматрати да је исту примио без примедби. Пружалац услуге је дужан да у року од три дана, од дана пријема рекламације одговори и исправи фактуру.

У укупну уговорену цену су урачунати сви трошкови који се односе на реализацију овог Уговора.

1. ПЕРИОД ПРУЖАЊА УСЛУГЕ

**Члан 5.**

Услуга дневног боравка за децу и младе са сметњама у развоју и за одрасле са сметњама у развоју реализоваће се у периоду од дана потписивања уговора па до 31.12.2025. године.

**У року важења уговора Наурчилац ће реализовати уговор у складу са квотним планом за извршење буџета.**

1. ОБАВЕЗЕ НАРУЧИОЦА

**Члан 6.**

Обавезе Наручиоца:

* Именују лице које ће вршити надзор над спровођењем пружања услуге
* Изврши плаћање сходно члану 3. и 4. овог Уговора.

1. ОБАВЕЗЕ ПРУЖАОЦА УСЛУГЕ

**Члан 7.**

Пружалац услуге се обавезује да пружа услугу дневног боравка у објекту који испуњава услове који законом регулишу ову област и услове из Правилника о реализацији услуге дневни боравак за децу и младе са сметњама у развоју и за одрасла лица са сметњама у развоју (“Сл. Лист општине Врњачка Бања бр. 5/2015). Целокупан простор мора да одговара намени да се лако се одржава и да је безбедан за кориснике услуге дневног боравка.

**Члан 8.**

Пружалац услуге дневног боравка обезбеђује корисницима дневног боравка:

-исхрану, води бригу о хигијени, едукативни рад, оспособљавање за рад и радне активности, као и за стицање основних животних навика и вештина.

- организује културно-забавне и спортско рекреативне активности у складу са способностима, склоностима и испољеном интересовању корисника.

- пружа подршку појединцима и породици у циљу побољшања, односно очувања квалитета живота, отклања се и ублажава ризик од неповољних животних околности и ствара се могућност за самосталан живот у друштву.

-у оквиру ове услуге реализује се групни - радионичарски рад и индивидуални рад у складу са индивидуалним плановима подршке.

-превоз корисника од куће до просторија Пружаоца услуге и од просторија Пружаоца услуге до куће.

**Члан 9.**

Пружалац услуге се обавезује да услугу изврши квалитетно у складу са законским прописима предвиђеним за ову врсту услуге и у свему према захтевима Наручиоца прецизираним у техничкој спецификацији услуга у оквиру конкурсне документације.

**Члан 10.**

Изабрани Пружалац услуге дневног боравка дужан је да лицу именованом од стране Наручиоца за вршење финансијске контроле и другим овлашћеним лицима од стране општине Врњачка Бања омогући увид у своје активности током реализације уговорених услуга, као и да им стави на располагање све потребне информације, документацију и образложења у вези са предметом набавке.

Пружалац услуге је у обавези да води одговарајућу документацију – редовне дневне, месечне наративне и финансијске извештаје, који ће садржати податке о квантитативном испуњењу уговорене обавезе на дневном нивоу (превоз корисника до просторија Пружаоца услуге, број корисника на дневном нивоу који су услугу користили током 8 сати, као и број корисника на дневном нивоу који су услугу користили у трајању краћем од 8 сати, превоз корисника од просторија Пружаоца услуге до куће), те да лицу овлашћеном од стране општине Врњачка Бања исту документацију стави на увид.

Пружалац услуге је обавезан да напред наведеном овлашћеном лицу омогући разговор са законским заступником корисника услуге, као и са корисницима услуге, а ради стицања увида Наручиоца услуге у квантитативну испуњеност уговорене услуге.

Пружалац услуге је дужан да поступи по примедбама, односно уоченим недостацима од стране овлашћених лица, и исте је дужан отклонити без одлагања.

**Члан 11.**

Пружалац услуге се обавезује да Наручиоцу доставља редовне месечне наративне и финансијске извештаје до 5-ог у месецу за претходни месец.

Завршни финансијски и наративни извештај којим се обухвата целокупан период трајања услуге у року од 5 дана од дана истека периода.

Пружалац услуге је дужан да Наручиоцу достави ванредни наративни и/или финансијски извештај увек кад то од њега затражи Наручилац.

1. РАСКИД УГОВОРА

**Члан 12.**

Свака уговорна страна може једнострано раскинути уговор у случају када друга страна не испуњава или неблаговремено испуњава своје уговорне обавезе

Наручилац задржава право да једнострано раскине Уговор уколико пружене услуге не одговарају прописима или стандардима за ту врсту услуге и квалитету наведеном у конкурсној документацији, као и за случај да пружалац услуге није поступио по примедбама Наручиоца, у року од 3 (три) дана од дана обавештења о уоченим недостацима.

За овај случај наручилац задржава право на накнаду штете у висини од 10% од укупно уговорене висине новчаног износа по овом уговору за цео период трајања уговора, што ће се реализовати активирањем инструмента обезбеђења- менице.

Уговор се раскида писменом Изјавом која садржи основ за раскид Уговора и доставља се другој уговорној страни. Сматра се да је Уговор раскинут по истеку 5(пет) дана од дана пријема Изјаве од стране Пружаоца услуге.

1. ФИНАНСИЈСКО ОБЕЗБЕЂЕЊЕ

**Члан 13.**

Пружалац услуге је у тренутку закључења овог уговора, као средство финансијског обезбеђења за добро извршење посла, предао наручиоцу регистровану бланко соло меницу код НБС у висини од 10% од вредности укупне вредности понуде без ПДВ-а са роком важности 10 (десет) дана дуже од рока за коначно извршење свих уговорен их обавеза.

1. ПРОМЕНЕ ПОДАТАКА

**Члан 14.**

Понуђач је дужан да без одлагања обавести Наручиоца о било којој промени података прописаних чланом 111. Закона о јавним набавкама и да је документује на прописан начин, за све време важења овог уговора.

1. ПРЕЛАЗНЕ И ЗАВРШНЕ ОДРЕДБЕ

**Члан 15.**

За све што није регулисано овим Уговором примењиваће се одредбе Закона о облигационим односима, као и други важећи прописи који регулишу ову материју.

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговарају надлежност Привредног суда у Краљеву.

**Члан 16.**

Потраживања из овог уговора не могу се уступати другим правним или физичким лицима,односно не могу на било који начин бити коришћења као средство обезбеђења према трећим лицима.

# Члан 17.

Овај уговор ступа на снагу даном потписивања обе уговорне стране а закључује се на одређено време и важи до извршења свих уговорених одредаба.

Уговор је сачињен сагласно вољи странака што исте потврђују својим потписима, a ступа на снагу даном потписивања обе уговорне стране.

**Члан 18.**

Уговор је сачињен у 4 (четири) истоветна примерка, од којих по 2 (два) примерка за сваку уговорну страну.